Mihailo Vukorep (IN 40/2021)

Препознавање ручно написаног текста  
(Book Archiver)

Извештај за практично истраживање

# Увод

## Предмет истраживања

Предмет овог пројекта се заснива на испитивању шта је све потребно да би раучар препознао ручно написан текст са слике на папиру без коришћења неких већ готових библиотека које своје решење нуде у пар линија кода (нпр. *easyocr*).

## Циљеви истраживања

Сам циљ пројекта јесте архивирање ручно написаних књига у неки текстуални документ зарад презервације истих.

## Задаци истраживања

Можемо задатак за имплементирање оваквог програма поделити у две обимне целине.

Првa целина представља само тренирање довољно добре конволуционе неуронске мреже за препознавање ручно написаног тескста, док другу целину представља издвајање индивидуалних карактера са слике и прослеђивање тих слика истренираној мрежи.



Очекивани резултати истраживања

Због недостатка рачунарске снаге које поседујемо не очекујемо да ћемо имати неке довољно успешне резултате које задовољавају стандарне критеријуме.

# Методологија

## Коришћени подаци

Користимо један од познатијих тренинг скупова под именом EMNIST (Extended MNIST). Његов претходник MNIST је био сачињен само од ручно написаних цифара, док је EMNIST сачињен од цифара, малих и великих слова. Слике су црно-беле и у формату 28\*28 пиксела.



Сами подаци су подељени по категеоријама: ByClass, ByMerge, Balanced, Letters, Digits и MNIST

Такође је свака категорија подељена на тренинг и тест скупове.

|  |  |  |  |  |
| --- | --- | --- | --- | --- |
| **Назив категорије** | **Укупан број слика** | **Тренинр (train)** | **Тест (test)** | **Број класа (карактера)** |
| EMNIST ByClass | 814 255 | 697 932 | 116 323 | 62 |
| EMNIST ByMerge | 814 255 | 697 932 | 116 323 | 47 |
| EMNIST Balanced | 131 600 | 112 800 | 18 800 | 47 |
| EMNIST Letters | 145 600 | 124 800 | 20 800 | 26 |
| EMNIST Digits | 280 000 | 240 000 | 40 000 | 10 |
| EMNIST MNIST | 70 000 | 60 000 | 10 000 | 10 |

Пре коришћења самог скупа проверамамо да ли постоје дупликати.


Дупликате проналазимо тако што израчунавамо MD5 хеш за сваку индивидуалну слику, затим мапирамо хеш на индекс слике у сету који касније поредимо са следећим хешом који рачунамо. Ако израчунамо хеш који смо претходно израчунали наишли смо на дупликат.

Aнализом сваке од категорија, утврђено је да постоје дупликати у тренинг (*train*) сетовима:

|  |  |
| --- | --- |
| **Назив категорије** | **Број дупликата** |
| EMNIST ByClass | 9 |
| EMNIST ByMerge | 9 |
| EMNIST Letters | 5 |

Даљом аналзизом је утврђено да скоро све категорије имају неке слике која нека друга категорија има. На пример ByClass и ByMerge имају велики број слика које су исте. ByClass *train* скуп садржи слике које ByMerge користи у свом *test* скупу, и обрнуто.

Консултовати следећи графикон:

**total** – Приказује колико укупно има јединствених слика у свим скуповима (*train* и *test*).  
**train** – Приказује колико укупно има јединствених слика у *train* скупуовима.  
**test** – Приказује колико укупно има јединствених слика у *test* скупуовима.

Учитавањем и избацивањем свих дупликата утврђено је да постоји само 814 241 јединствеих слика.

Због међусобног преплитања свих категорија потребно је било самостално поделити податке на тренинг и тест скупове за сваки карактер индивидуално, за сваки карактер је узето: **80%** слика за **тренинг**, а **20%** за **тестирање**.  
(консултовати следећу скрипту: *proper\_train\_test\_split.py*).

Претходна истраживања других особа над коришћеним подацима

Анализом рада других који су користили дати скуп нису испитивали податке. Такође већински су сви тренирали мреже на смањеној верзији сета MNIST која садржи само бројеве од 0-10 што је олакшало саму класификацију за мрежу тако да су добијали веома добре резултате (прецизност до чак 90%). Али за наш скуп података EMNIST, нисмо успели да пронађемо рад који је имао успешност већи од 70% због саме комплексности класификације карактера који слично изледају (попут: „i“, „j“, „1“ затим „S“, „5“, такође „0“, „О“, итд.)

## Методе истраживања

Тренирање саме мреже се сводило на испитивање разних параметра и слојева која библиотека *tensorflow* нуди приликом прављења конволуционе неуронске мреже.

Напрвљено је неколико верзија мреже коју тренирамо (консултовати датотеку: *utils\_tf.py* у којој можемо видети сваку верзију).

Свака верзија је тренирана на претнходним 80% издвојеним подацима и тестирано на преосталим 20%.

Поређењем резултата сваке од верзија мреже утврђено је да нам верзија три (*v3*) даје најбоље резултате који нам највише одговарају тако да је она коришћена за сва остала испитивања.

Главне параметре које смо узимали у обзир током тренирања мреже су величина уносног тренинг беча (*batch\_size)* и број епоха (*epochs*). Испитивањем је закључено да конволуциона мрежа која има *batch\_size* 1000 или 10000 даје боље резултате од оне која има мањи. Утвеђено је да библиотека *tensorflow* за велике *batch\_size*-еве користи разне методе које смањују буку приликом израчунавања градијента што доприноси самој класификацији категорије. Такође је вођено рачуна да немамо превелики број епоха да не би дошло до превеликог прилагођавања подацима (*overfitting*). Пошто имамо велики број слика за тренирање, 4 или 5 епоха је било сасвим довољно за тренирање довољно добре мреже.

Касније је примећено да је број слика за карктере као што су „j“, „k“, „z“ врло мали. Па смо покушали да допунимо слике коришћењем *tensorflow*-овог *ImageDataGenerator*-а који дату слику ротира, зумира и транслира на разне начине и тако допуњава недостајуће слике. Нажалост због недостатка рачунарксе снаге смо избацили ту методу из оптицаја јер се мрежа јако дуго тренирала. Такође се испоставило да то допуњавање података заправо одмањује учење мреже јер превише *overfit-ује* на генерисане слике, али због довољне величине скупа података само генерисање слика заправо није било ни потребно.

Више од 1 дан је био уложен да се намести тренирање на графичкој картици (*tensorflow-cuda)*, али нажалост то није било успешно.

Након 2 дана уложених у тестирање параметара која tensorflow библиотека нуди. Одлучено је да се направи окружење које ће кориснику ручно дати да цртањем карактера тестира истренирану мрежу. Тако да смо за финалну мрежу одлучили да користимо цео скуп података (и тест и тренинг податке које смо раније поделили).

У датом пројекту су направљена пар окружења за тестирање истренираних мрежа.

Покретањем сваког од окружења кориснику се нуди листа већ истренираних мрежа коју може изабрати да жели да тестира.


Тренутно најбоља мрежа је под називом: all\_v3\_batch10000\_epoch5.keras

Окружење за цртање (***test\_draw.sh***).

Након што корисник изабере мрежу покреће се веб сервер на адреси: [http://127.0.0.1:5000](http://127.0.0.1:5000/)

Након приступа датој веб страници кориснику је омогућено да ручно тестира мрежу цртајући.

Консултовати следећу слику:


Окружење чини једноставан *flask* сервер који нуди дату страницу за цртање.  
Страница затим шаље нацртану слику мрежи путем *POST* *request*-a, слика је енкодована у *base64* формату, *flask* сервер даље распакује слику и прослеђује je неурноској мрежи која врши предикцију, израчуната предикција се форматира у табеларни приказ коришћењем библиотеке *pandas* и шаље се назад страници да је може приказати.

За друго окружење је потребна камера. Тренутно постоје две верзије (***test\_camera.sh test\_camera2.sh***).

Обе верзије су направљене коришћењем библиотеке *OpenCV.*

Прва верзија ради предикцију једног карактера са слике.

Консултовати следећу слику:



Функционише на једноставан начин тако што дату слику само resize-ује да буде формата 28\*28 пиксела, након тога примени праг (*threshold*) који избаци све светле пикселе из слике коришћењем *color* маске.

Следећа верзија (***test\_camera2.sh***) ради препознавање више карактера.



Доста коплексније функционише, детекција карактера се спроводи коришћењем следећих метода: Прво слику претварамо у црно белу (примењује се *GrayScale* филтер). Затим на ту слику додајемо *GaussianBlur* филтер да би смањили буку у слици. На такву слику примењујемо такозвани *Canny edge* детекцију из које можемо извући контуре (облике). Детековане облике спроводиму неуронској мрежи која ради предикцију.

# Резултати

## Приказ резултата

## Тумачење резултата

У претнходним испитивањима утврђено је да се мрежа најчешће збуни за карактере:



„0“, „о“, „О“


„L, „l“, „1“, „i“, „I“, „J“, „j“

„S“, „5“, „G“, „6“

„9“, „g“

Неки примери:





# Закључак

## Анализа испуњења циљева истраживања

Испитано је испуњење циља истраживања, и закључено је да је пројекат делом извршен, међутим, потребно је додатно улагање напора у развој технике детекције текста и подешавање параметара неуронске мреже како би се омогућило ефикасније откривање и препознавање текстуалних елемената.

## Анализа остварења очекиваних резултата истраживања

Резултати које смо добили су далеко од савршених. Но очекивали смо такве резултате јер на расплоагању имамо слаб рачунар који није у могућности да користи *tensorflow*-ов ImageDataGenerator што би можда побошљшало тренирање мреже.

## Могућности за примену истраживања у пракси

Примену овог истраживања у пракси можемо видети у неком пројекту или индустрији за коју је детекција текста потребна. Такође, овакво истраживање може довести до развоја ефикаснијих и прецизнијих метода препознавања текста са слике, што је корисно у областима као што су препознавање рукописа у банкарским апликацијама, препознавање адреса на поштанским пакетима, препознавање медицинских записа или чак у области архивирања историјских докумената.

## Идеје за побољшање и разраду истраживања

Дубље истраживање архитектуре неуронских мрежа: Истраживање различитих архитектура неуронских мрежа може довести до бољих перформанси у препознавању текста.

Генерисање већих и разноврснијих скупова података: Већи и разноврснији скупови података омогућавају боље тренирање модела и генерализацију на различите типове рукописа. Такође, могу се размотрити стратегије за побољшање квалитета података, попут додатних техника за аугментацију података. Но то укључује коришћење бољег хардвера.

Унапређење отпорности на шум: Развијање техника које побољшавају отпорност алгоритама на шум када детектујем карактере са слике.

# Литература

## <https://www.tensorflow.org/api_docs/python/>

## <https://en.wikipedia.org/wiki/Canny_edge_detector>

## <https://docs.opencv.org/4.x/index.html>

## https://docs.opencv.org/4.x/da/d22/tutorial\_py\_canny.html

## <https://pandas.pydata.org/docs/>